I 2002 ble TV-serien som Whedon produserte sammen med Tim Minear kansellert av FOX Network etter at bare 11 av 14 episoder hadde blitt vist. Han satte da igang med å skrive et filmmanus for Universal Pictures basert på serien. DVD-utgivelsen av serien ble en stor suksess som gav selskapet tro på filmen og klarsignal til å starte produksjon. Filmingen startet i juli 2004, og filmen hadde premiere 30. september 2005. Norsk premiere var 2. desember 2005. Filmen fikk god omtale fra kritikere og fans, men ble ikke noen stor suksess. I november 2005 hadde tjent inn USD 2,7 millioner mindre enn budsjettet på USD 39 millioner.